b'\n_START_ARTICLE_\nEnkeli sininen\n_START_PARAGRAPH_\nEnkeli sininen on taiteilija Ina Collianderin (1905-1985) v\xc3\xa4ripuupiirros vuodelta 1959. Se on osa Collianderin suurikokoisinta puupiirrossarjaa, kooltaan 94,5 \xc3\x97 58,4 cm. Ateneumin taidemuseo osti sen kokoelmiinsa heti sen valmistumisvuonna, vuonna 1959._NEWLINE_Suomen parhaimpiin puupiirrostaiteilijoihin kuulunut Colliander luotti karheaan puupiirrosj\xc3\xa4lkeen. Se oli h\xc3\xa4nen mielest\xc3\xa4\xc3\xa4n aidompaa ja sielukkaampaa kuin teknisesti viimeistellympi kaivertaminen. Enkeli sinisess\xc3\xa4 on samoja piirteit\xc3\xa4 kuin h\xc3\xa4nen aiemmassa tuotannossaan, mutta my\xc3\xb6s viitteit\xc3\xa4 ikoneista ja Bysantin taiteesta. H\xc3\xa4nen grafiikkaansa on j\xc3\xa4ljitetty my\xc3\xb6s Munchin ja Gauguinin puupiirroksiin. Teoksen syntyess\xc3\xa4 taiteilija oli jo vakiinnuttanut asemansa, h\xc3\xa4nell\xc3\xa4 oli oma ateljee ja h\xc3\xa4n p\xc3\xa4\xc3\xa4si edustamaan Suomea Venetsian biennaaliin vuonna 1960.'